430.02 REGOLAMENTI DWAR L-IMPLIMENTAZZJONI TAR-REGOLAMENT (KE) DWAR L-OGĦLA LIVELLI TA’ RESIDWI TA’ PESTIĊIDI FI PRODOTTI LI JORIĠINAW MINN PJANTI U ANNIMALI L-AVVIŻ LEGALI 14 ta’ l-2009. L-AVVIŻ LEGALI 14 ta’ l-2009. 1. It-titolu ta’ dawn ir-regolamenti hu Regolamenti dwar l-Implimentazzjoni tar-Regolament (KE) dwar l-Ogħla Livelli ta’ Residwi ta’ Pestiċidi fi Prodotti li joriġinaw minn Pjanti u Annimali. 2. Implimentazzjoni. Dawn ir-regolamenti jimplimentaw id-disposizzjonijiet ta’ l-Artikoli 30, 31, 34 u 38 tar-Regolament (KE) Nru. 396/2005 tal-Parlament Ewropew u tal-Kunsill tal-23 ta’ Frar 2005 dwar il-livelli massimi ta’ residwu ta’ pestiċidi fi jew fuq ikel u għalf li joriġina minn pjanti u annimali u jemenda d-Direttiva tal-Kunsill 91/414/KEE. 3. T waqqif ta’ l-awtorità kompetenti. L-Awtorità Maltija dwar l-iStandards hija l-awtorità kompetenti msemmija fl-Artikolu 38 tar-Regolament (KE) Nru. 396/2005. 4. Penali. Kap. 430. Is-sanzjonijiet applikabbli għall-ksur tad-disposizzjonijiet tar-Regolament (KE) Nru. 396/2005 għandhom ikunu dawk imsemmija fl-artikolu 9 ta’ l-Att dwar il-Kontroll tal-Pestiċidi.